cyanic-selkie/wikianc huggingface dataset:
க. குமாரசுவாமி முதலியார்
வாழ்க்கைக் குறிப்பு
குமாரசுவாமி முதலியாரின் செய்யுள்கள் குமாரசுவாமி முதலியார் கவித்திரட்டு என்னும் பெயரில் உடுப்பிட்டியைச் சேர்ந்த சி. ஆறுமுகம்பிள்ளை என்பவரால் 1887-இல் வெளியிடப்பட்டது. இவரது தனிப் பாடல்கள் பல உதயதாரகை பத்திரிகையில் வெளிவந்துள்ளன. அமெரிக்க மிசன் மருத்துவர் சாமுவேல் பிஸ்க் கிறீனைப் புகழந்தும், கொள்ளை நோயால் இறந்தவர்களைப் பரிந்தும் பாடல்கள் எழுதினார். தனிப்பாடல்கள் மட்டுமன்றி நோய்க் கிரங்கல் முதலிய சில நூல்களும் எழுதியுள்ளார்.
சிற்றிலக்கியங்கள்
தீருவிற் சுப்பிரமணியர் பதிகம், மூளாய் சித்திவிநாயகர் பேரில் ஊஞ்சல், மங்களம், சட்டியம், பராக்கு, கும்மி முதலியவைகளும் கோப்பாய் ஊஞ்சல், பெரியம்மன் பதிகமும் ஊஞ்சலும், பன்னிருமாதப் பெயரையும் முதல் நான்கு செய்யுள் முதலடிகளாக அமைத்து எட்டு நல்லைக் கலித்துறைகளும், கந்தவன நாதர் ஊஞ்சலும், கிறித்தவ கீர்த்தனங்களும் பாடியுள்ளார்.
குடும்பம்
குமாரசுவாமி முதலியார் வல்வெட்டித்துறை “அடப்பனார்” வேலாயுதம் என்பவரின் மகனான புண்ணியமூர்த்தி என்பவரின் மகள் சிவகாமிப்பிள்ளையை மணந்தார். இவர்களுக்கு இரு ஆண் மக்கள். ஒருவர் சபாபதி முதலியார், யாழ்ப்பாணம் நிதிசார் அலுவலர் சபாபதி முதலியார் (இறப்பு: 1884) ஆவார். மற்றவர் வழக்கறிஞரும், நூலாசிரியரும், தமிழ்ச் சொல்லகராதி தொகுத்தவருமான உவைமன் கதிரவேற்பிள்ளை ஆவார். குமாரசுவாமி முதலியார் 1874 மார்கழி 30-ஆம் நாள் தமது 83-ஆம் அகவையில் காலமானார். இவர் மனைவி சிவகாமிப்பிள்ளை தமது கணவன் இறந்த காலம் தொடங்கி 27 ஆண்டுகள் மகன் கதிரவேற்பிள்ளையுடன் வசித்து வந்தார்.
வெளி இணைப்புகள்
பகுப்பு:1791 பிறப்புகள் பகுப்பு:1874 இறப்புகள் பகுப்பு:ஈழத்துப் புலவர்கள் பகுப்பு:ஈழத்து எழுத்தாளர்கள் பகுப்பு:யாழ்ப்பாணத்து நபர்கள்
மபாசுல் ரஹ்மான்
மபாசுல் ரஹ்மான் (Mafizur Rahman, பிறப்பு: நவம்பர் 10 1978), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1997 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
இதயக்கமலம்
இதயக் கமலம் 1965 ஆம் ஆண்டு வெளிவந்த தமிழ்த் திரைப்படமாகும். ஸ்ரீகாந்த் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா மற்றும் பலரும் நடித்துள்ளனர்.
துணுக்குகள்
இப்படம் சுனில்தத் சாதனா நடித்த "மேரா சாயா" என்னும் இந்தித் திரைப்படத்தின் மறுவாக்கமாகும்.ரவிச்சந்திரன் கதாநாயகனாக நடித்த இந்த வண்ணப்படத்தில் கே.ஆர்.விஜயா இரு வேடமேற்றிருந்தார்.
ஒலிப்பதிவு
இதில் கே. வி. மகாதேவன் இசையமைப்பில் பி. பி. ஸ்ரீனிவாஸ் மற்றும் பி. சுசீலா பாடிய பாடல்கள் அனைத்துமே பிரபலமாயின. இந்திப் படத்தின் மறுவாக்கமாக இருந்தபோதிலும், பாடல்கள் அவற்றின் சாயலில் அமையாது இருந்தது இப்படத்தின் சிறப்பம்சம்.
உசாத்துணை
பகுப்பு:1965 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள்
விளம்பி ஆண்டு
விளம்பி ஆண்டு என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திரண்டாம் ஆண்டாகும். இந்த ஆண்டை செந்தமிழில் அட்டி என்றும் குறிப்பர்
மேற்கோள்கள்
பகுப்பு:இந்துக் காலக் கணிப்பு முறை
தோல்
thumb|250px|யானைத் தோல் தோல் எனப்படுவது விலங்குகளின், குறிப்பாக முதுகெலும்பிகளில் காணப்படும் உயிர் இழையங்களாலான வெளிப்புற உறை ஆகும். தோலே புறவுறைத் தொகுதியின் மிகப்பெரிய பகுதியாகும். உடலில் காணப்படும் உறுப்புக்களில் மிகப் பெரியதும், மிக விரைவான வளர்ச்சியைக் கொண்டிருப்பதும் தோலாகும். தோலானது பல்வேறு இழையப் படலங்களினால் ஆனது. இது உடலின் உட்பகுதியிலிருக்கும் தசைகள், எலும்புகள், தசைநார்கள், உள்ளுறுப்புக்கள் ஆகியவற்றைப் பாதுகாக்கின்றது. தோல், சூழலுடனான உடலின் இடைமுகமாக விளங்குவதால், உடலைக் கிருமிகளில் இருந்து பாதுகாப்பதில் முக்கிய பங்கு வகிக்கின்றது. வெப்பக்காப்பு, வெப்பநிலை கட்டுப்பாடு, தொட்டுணர்வு, உயிர்ச்சத்து டி இன் தொகுப்பு, உயிர்ச்சத்து பி ஐப் பாதுகாத்தல், என்பன இதன் பிற செயற்பாடுகள் ஆகும். அதிகம் சிதைவடைந்த தோல் புதிய தோலை உருவாக்குவதன் மூலம் குணமடைய முயற்சிக்கிறது. இத்தோல் பெரும்பாலும் அதன் நிறத்தை இழந்து காணப்படும்.
பாலூட்டிகளிலிருந்து நீர்நில வாழ்வன, ஊர்வன, பறவைகள், போன்றவற்றின் தோல்கள் மாறுபட்டவை. இருவாழ்விகளின் தோல் இருவாழ்விடங்களுக்கு தகுந்தாற்போல் தகவமைப்பு பெற உதவுகிறது. பாலூட்டிகள் அடர்ந்து, பரந்த மென்மயிர்(ஃபர்)களைக் கொண்டுள்ளது.
மனிதக் குழுக்களிடையே தோல் நிறம் வேறுபட்டுக் காணப்படுகின்றது. தோலின் மேற்பரப்பு பொதுவாக எண்ணெய்ப் பற்றுக் கொண்டதாக உள்ளது, இது பனிக்காலம், வயதுமுதிர்ச்சி போன்ற சில சந்தர்ப்பங்களில் வறண்டதாகவும் காணப்படும்.
மனித & பாலூட்டிகளின் தோல் அமைப்பு
thumb|தோலின் பிரிவுகள்-கிரே உடற்கூற்றியல் பாலூட்டிகளின் தோலானது இரு கூறுகளைக் கொண்டது. thumb|300px| தோல் படலங்கள்: மேற்றோல், உட்தோல், அடித்தோல் [[மயிர், வியர்வைச் சுரப்பி & எண்ணெய்ச் சுரப்பி]]
எபிடெர்மிஸ் (அ) மேற்புறத்தோல்
தோலின் மேற்புற எல்லை எபிடெர்மிஸ் (அ) மேற்புறத்தோல் ஆகும். இது உடலின் பாதுக்காப்பு அரணாக விளங்குகிறது. மேலும் நுண்ணுயிரிகளால் ஏற்படும் தொற்று நோய்களிலிருந்து பாதுகாத்தல், உடலிலிருந்து நீர் ஆவியாதலைத் தடுத்தல், போன்ற பணிகளை ஸ்குவாமஸ் எபிதீலியம் (அ) படை கொண்ட செதின் மேலணி புறவணியிழையங்கள் செய்கின்றன. இவ்விழையம் கெராட்டின் புரதத்தாலான நகமிய உயிரணுக்களைக் (கெராட்டினோசைட்டுகள்) கொண்டுள்ளன.
இந்நகமிய உயிரணுக்கள், மேற்புறத்தோல் அடுக்கின் பெரும்பான்மையாக 95% உள்ளன. மேலும் மெர்கெல் உயிரணுக்கள், கருநிறமி உயிரணுக்கள் (மெலனொசைட்டுகள்), வலியுணர் (லாங்கர்ஹான்) உயிரணுக்கள் போன்றவையும் அடங்கியுள்ளன. மேற்புறத்தோலின் மேலடுக்கிலிருந்து மேற்புறத்தோல் மேலும் கீழ்வருமாறு அடுக்குகளாக (அ) படலமாக வகைப்படுத்தப்படுகிறது,
கார்னியம் அடுக்கு (அ) கடினப் படலம்
கடின உயிரணுக்களைக் கொண்ட மேற்புறத்தோல் அடுக்கு. இக்கடினத் தோல் படலம் கை, கால்களில் அமைந்துள்ளன. இத்தோல் படலம் கடினத்தன்மையுடன் 15-20 அடுக்குகளைக் கொண்டிருக்கும். எனவேதான் காயத்திலிருந்து பாதுகாக்கிறது.
லூசிடம் அடுக்கு (அ) தெளிந்த மேற்படலம்
கடினத்தோலின் அடிப்புற அடுக்கான இவ்வடுக்கு தெளிவாக ஒளி ஊடுருவக்கூடியத் தன்மை கொண்டது. பாதம், உள்ளங்கைகளிலுள்ள இறந்த உயிரணுக்களில் இத்தெளிந்த மேற்படலம் அமைந்துள்ளது. மேலும் நீர்ப்புகா வண்ணம் அரணாக விளங்குகிறது.
கிரேனுலோசம் அடுக்கு (அ) நுண்மணிப் படலம்
நுண்மணிப் போன்ற தோலடுக்கு மடிப்பு நிலையில் வரிசைக்கிரமாக அமைந்திருக்கும். படைகொண்ட செதின் மேலணி புறவணியிழையங்கள் ஒன்று முதல் மூன்று அடுக்குகள் வரை தெளிந்த மேற்படலத்தை ஒட்டி அமைந்துள்ளன. இந்நுண்மணிப் படலத்தில் உயிரணு அடுக்குகள் குறைந்தே காணப்படும்.
ஸ்பைனொசம் அடுக்கு (அ) சுருள் படலம்
கனசதுர வடிவ உயிரணுக்கள் பல வரிசையில் அடுக்கப்பட்டாற்போல் நகமிய உயிரணுக்களை உருவாக்கும் பணியில் ஈடுபடுகின்றன. இதில் 8-10 அடுக்குகள் பன்முக உயிரணுக்கள் உண்டு. இது தோல் படலத்திற்கு அமைப்பு உருவாக்கும் பணியைச் செய்கிறது. இணைப்பு உயிரணுக்களை ஒட்டி அடுக்குகளின் இணைப்புப் பாலமாக விளங்குகிறது.
ஜெர்மினேடிவம் அடுக்கு (அ) கீழ்முளை உயிரணுப் படலம்
மேற்புறாத்தோலின் ஆழமான அடுக்கு கீழ்முளை உயிரணுப் படலமாகும். மேற்புறத்தோலின் அடிப்புற நகமிய உயிரணுக்கள் மறைமுகச் செல்பகுப்பின் மூலம் புதிய உயிரணுக்களை உண்டாக்குகின்றன. இது கெராட்டினாக்கம் (அ) நகமிய உயிரணுவாக்கம் ஆகும். மெலும் இவ்வுயிரணுக்கள் மேலுள்ள பழைய உயிரணுக்களை வெளி நோக்கித் தள்ளிவிடுகின்றன.வெளி உயிரணுக்கள் புதிதாக உருவாகும் புதிய உயிரணுக்களைப் பாதுகாக்கும். வெளி உயிரணுக்களின் வேதிய தன்மை, அமைப்பு மாறுபட்டு உட்கருவற்ற உயிரணுக்களாக மற்றாமடைகின்றன. இச்செயல் முறையின் போது நகமிய உயிரணுக்கள் கொழுப்புடன் இணைந்து வெளிப்புறத் தளப்பொருளை உருவாக்கி தோலை வலுவாக்குகின்றன.
அடித்தள மென்றகடு (அ) தளச்சவ்வு
மேற்புறத்தோலும், அடித்தோலும் மெல்லிய தகடு போன்ற கற்றையினால் பிரிக்கப்படுகின்றன. இதற்கு அடித்தளமென்றகடு (அ) தளச்சவ்வு (பேஸ்மென்ட் மெம்பரேன்) என்று பெயர். இச்சவ்வு இவ்விரு பகுதிகளின் பணிகளையும் செய்கின்றது. தளச்சவ்வானது உயிரணு, மூலக்கூறுகளின் போக்குவரத்து இடையூறுகளைக் கட்டுப்படுத்துகிறது. மேலும் இவை வளர்ச்சிக்காரணிகள் மற்றும் சைட்டோக்கைன்களுடன் கட்டுண்டு உடற்சீரமைப்பு பணிகளை மேற்கொள்கிறது.
அடித்தோல் (அ) உட்சருமம்
மேற்புறத் தோலின் ஆழமான பகுதி அடித்தோல் (அ) உட்சருமம் ஆகும். இவை இணைப்பிழையங்களால் ஆனவை. இதனால் அழுத்தம், இறுக்கம் முதலியவற்றிலிருந்து மெத்தை போல் பாதுக்காக்கிறது. அடித்தோல் உயிரணு வெளித்தளப்பொருட்களின் (எக்ஸ்ட்ரா செல்லுலார் மேட்ரிக்ஸ்) மூலம் இழுவிசைப் பலத்தையும், நெகிழும் தன்மையையும் தோலுக்கு அளிக்கிறது. உயிரணு வெளித்தளப்பொருளானது, புரதம், கார்போவைதரேட்டு உள்ளிட்ட வேதிப் பொருட்களுடன் பொதிந்து, இழைய நார் (கொல்லாஜன் ஃபைப்ரில்ஸ்), நுண்சவ்வு (மைக்ரோ ஃபைப்ரில்ஸ்), இழுதகு நார்கள் (எலாஸ்டிக் ஃபைபர்ஸ்), போன்றவற்றையும் உள்ளடக்கியது.
அரும்புப்பகுதி (அ) முளைப்பகுதி
விரல் போன்ற நீட்சிகள் மேற்புறத்தோல் வரையிலும் நீண்டு காணப்படுவதால் இது அரும்பு (பாப்பில்லே) (அ) முளைப்பகுதி எனப்படுகிறது. அரும்புப் பகுதி இலகுவான காற்று இணைப்பிழையத்தால் ஆனது. மேலும் இது சமதளமேற்பரப்பினை ஏற்படுத்தி மேற்புறத்தோலுடன் பொருந்தி இணைப்பை வலுவாக்க உதவுகிறது.
சிறுவலைப்பகுதி
அரும்புப் பகுதியின் ஆழமான இடத்துள் தடிமனாக காணப்படும் சிறிய வலைப்போன்ற பகுதி ஆகும். இது அடர்த்தியான ஒழுங்கற்ற இணைப்பிழையத்தால் ஆனது. மேலும் இதில் செறிவுற்ற இணைப்பு நார், நெகிழ் நார், வலை நார் போன்றவை முழுவதுமாக அலைப் போன்று படர்ந்து காட்சியளிக்கின்றன. இப்புரத நார்கள் தோலுக்கு வலுச் சேர்ப்பதுடன் நெகிழவும், நீளவும் உதவுகிறது. இவ்வலைப்பகுதியில் முடியின் வேர்ப்புறம், செபாசியஸ் சுரப்பி, வியர்வை சுரப்பி, நகக்கணு மற்றும் குருதி நாளங்கள் அமைந்துள்ளன.
கீழ்த்தோல்
தோலின் பகுதியாக அல்லாமல், அடித்தோலுக்கு கீழ் அமைந்துள்ள பகுதி கீழ்த்தோல் ஆகும். எலும்பு, தசை, போன்றவற்றை தோலுடன் இணைக்கும் இணைப்பு பாலமாகச் செயல்படுகிறது. மேலும் தோலுக்கு நரம்பு, குருதி பகிர்வானாகவும் உள்ளது. இது இலகுவான இணைப்பிழையத்தாலும், நெகிழ் புரதத்தாலும் (எலாஸ்டின்) ஆனது. நாருயிரணு (ஃபிப்ரோப்ளாஸ்ட்), பெருவிழுங்கி, கொழுப்பினியிழையம் (அடிபோசைட்) (உடலின் மொத்த கொழுப்பில் 50% கீழ்த்தோலில் உள்ளது) போன்ற முக்கிய உயிரணு வகைகளைக் கொண்டுள்ளது. கீழ்த்தோலின் மற்றொரு பெயர் தோலடியிழையம் (சப்-க்யூட்டேனியஸ் திசு) ஆகும்.
மீன்கள்
மீன்கள் மற்றும் பெரும்பாலான இருவாழ்விகள் தங்களின் தோற்பகுதியில் உயிருள்ள செல்களையும், சிறிய அளவு கெராட்டின் (அ) நகமியம் எனும் புரதத்தினையும் தோலின் மேல் அடுக்கில் பெற்றுள்ளன. பொதுவாக இவற்றின் தோல்கள் அயல் காரணிகளை உட்புகவிடும் (அ) ஊடுருவவிடும் தன்மை கொண்டதாகும். தோலிலுள்ள துளைகள் பெரும்பாலான இருவாழ்விகளின் சுவாச உறுப்பாகவும் செயல்படுகின்றன. சட்டக மீன்களின் உட்தோலில் நாற்காலிகளைப் போன்று இணைப்பிழையத்தால் ஆனது. பெரும்பாலான மீன்களின் புறத்தோல் திடமான, நீர் பாதுகாப்புக் கவசமான செதில்களால் ஆனது. ஊர்வனவற்றின் செதில்கள், பாலூட்டியான எறும்புண்ணியைப் போன்று நீர்வாழ்வனவற்றிலிருந்து முற்றிலும் மாறுபட்டது.
இருவாழ்விகள்
இருவாழ்விகள் தோற்பகுதியில் இருவகையான சுரப்பிகளைக் கொண்டுள்ளன. அவை நுண்மணி, கோழைச் சுரப்பிகள் ஆகும். இச்சுரப்பிகள் தோலின் கவசமாக உடல் முழுதும் படர்ந்துள்ளன. இச்சுரப்பிகள் மூன்று (நாளம், இடைப்பகுதி, நுண்குழிவுகளுடைய சுரப்பை) பகுதிகளைக் கொண்டுள்ளது.
நுண்மணிச் சுரப்பிகள்
தோற்பகுதியில் அடர்ந்த நச்சு கொண்ட நுண்ணிய மணிவடிட சுரப்புப் பகுதிகள் காணப்படுகின்றன. இச்சுரப்புகளின் நஞ்சின் அளவு, அடர்த்தி, பரவல், போன்றவை இருவாழ்விகளின் வரிசை, சிற்றினம் ஆகியவற்றுள் ஒன்றனுக்கொன்று மாறுபட்டவை. இந்நஞ்சு சில சமயம் உயிர்க்கொல்லும் நஞ்சாகவும், சில சமயம் எவ்வித விளைவுகளையும் முதுகெலும்புள்ள விலங்குகளில் ஏற்படுத்துவதில்லை.
கோழைச் சுரப்பிகள்
இவை நுண்மணிச் சுரப்பிகளிலிருந்து முற்றிலும் மாறுபட்ட பணியைச் செய்கின்றன. உடலின் மேற்பரப்பை புறக்காரணிகளான வெப்பம், நீர், pH, நிலத்தில் ஏற்படும் உராய்விலிருந்து பாதுகாக்க இக்கோழைச் சுரப்பிகள் சுரக்கும் கோழைப்படலம் உதவுகின்றது. உடற்தோலின் ஈரப்பதம் பராமரிக்கப்படுகிறது. வேட்டை விலங்குகளின் பிடியில் இருந்து தப்பிக்க கோழைப்படலத்தின் இவ்வழுக்கும் தன்மை உதவுகிறது. மேலும் நோயுண்டாக்கும் நுண்ணுயிரிகளிடமிருந்து பாதுகாத்துக் கொள்ளவும் உதவுகிறது.
பறவைகள் & ஊர்வன
பறவைகள் மற்றும் ஊர்வனவற்றின் புறத்தோல் பாலூட்டிகளை ஒத்து காணப்படுகிறது. மேலும் இவைகளின் புறத்தோலில் நீரின் தேவையைக் குறைக்க இறந்த நகமிய செல்கள் உதவுகின்றன. இதே மதிரியான இறந்த நகமிய செல்கள் இருவாழ்வியான தேரையிலும் காணப்படுகிறது.
பறவைகள் மற்றும் ஊர்வனவற்றின் தோலிலும் சில சுரப்பிகள் காணப்படுகின்றன. இச்சுரப்பிகள் சில முக்கிய பணிகளுக்கு உதவுகின்றன. அவை இனப்பெருக்க ஈர்ப்பிற்கான -பெரமோன் சுரப்பிகள், பறவைகளின் தொலில் இறகுகளை உலர்வாக வைத்திருக்க மெழுகைச் சுரக்கும் இறகுகளின் வால்பகுதியிலுள்ள யூரோப்பைகியல் சுரப்பிகள் போன்றவை ஆகும்.
மெலானின்
மெலானின் என்பது ஒரு பழுப்பு கலந்த கருப்பு நிறமுடைய நிறமியாகும். ஈமோகுளோபின் அற்ற இந்நிறமி உரோமம், தோல், கண் உறை ஆகிய பகுதிகளில் காணப்படுகிறது. தோலின் கிழுள்ள டெர்மிசு பகுதியில் காணப்படும் மெலனோபோர் செல்களில் சிறு துகள்களாக இது சேமிக்கப்படுகிறது. இச்செல்களில் காணப்படும் டைரோசின் என்ற அமினோ அமிலத்திலிருந்து மெலானின் உற்பத்தி செய்யப்படுகிறது. இதற்கென டைரோசினேசு நொதி அச்செல்களில் அமைந்துள்ளது. டைரோசின் + டைரோசினேசு = மெலானின் மெலானின் நிறமி தோற்றத்தில் உள்ள குறைபாடுகளால் நிறம் அதிகரிப்போ அல்லது குறைதலோ நிகழ்கின்றது.
பொதுவான நிறம் அதிகரிப்பு
•அடிசன் நோயில் பொதுவான நிறமதிகரிப்பு நிகழ்கிறது. ஒளிபடும் தோல் பரப்புகள், உள்வாய் பகுதிகளில் நிறமி பரவல் முதலியன ஏற்படும். •ஈசுட்ரோசன் இயக்குநீர் கருவுற்ற காலங்களில் அதிகரிப்பதால் முகம், மார்பு ஆகிய இடங்களில் நிறம் அதிகரிக்கும். •ஆர்சனிக் நச்சுப்பொருளால் உடல் முழுவதும் சிறு புள்ளிகளாக நிறமிகள் அமையும்.
பொதுவான நிறக்குறைவு
குறைபாடுடைய நிறமிகள் தோலில் தோன்றுவதால் அல்பினிசம் எனப்படும் வெண்மைத் தோல் நோய் உண்டாகிறது. இது மரபணு குறைபாடு நோயாகும். மெலானின் தோன்றுவதற்கான டைரோசினேசு செயல் இங்கு நடைபெறுவதில்லை. வெண்பொன் நிறத்தில் தலை மயிர், பார்வைக் குறைபாடு, ஒளி வெறுப்பு போன்ற தன்மைகள் உண்டாகும். இவர்களின் தோலில் அதிக அளவு சூரிய ஒளி பட நேர்ந்தால் புற்றுநோய் தோன்றுவதற்கான வாய்ப்பு ஏற்படும்.
ஆங்காங்கு நிறம் குறைதல்
•லியூக்கோடெர்மா என்ற வெண்தோல் குறைபாட்டு நோயால் ஆங்காங்கே வெண்மைத் திட்டுகள் தோலில் தோன்றும். இது ஒரு பாரம்பரியக் குறைபாட்டு நோயாகும். •விட்டிலிகோ என்ற வெண் தோல் குறைபாட்டு நோயால் ஆங்காங்கு வெண்மைப் பகுதிகள் தோன்றும். •தொழுநோய், குணமாகும் காயங்கள், கதிரியக்க பாதிப்பு போன்றவை பெறப்படும் நிறக் குறைபாடுகள் ஆகும்.
சூரியக் கதிரியக்க விளைவுகள்
,
சூரியனின் புற ஊதாக் கதிர்கள், புற ஊதா விளக்குகள், பற்றவைக்கும் வேலைகள் ஆகியவற்றில் இருந்து பெறப்படும் புற ஊதாக்கதிர்கள் தோலின் ஒரு சில மில்லிமீட்டர்கள் மட்டுமே நுழைகின்றன. எனவே இவற்றின் பாதிப்பு எபிடெர்மிசு பகுதியில் மட்டுமே அமைந்திருக்கும். மனிதனின் தோலில் இத்தகைய கதிர்களால் அடுக்கு எபித்தீலிய கார்சினோமா, கீழ்செல் கார்சினோமா மற்றும் மெலனோமா போன்ற பலவகை தோல் புற்றுநோய்கள் உருவாகின்றன. தோலின் மெலானின் அடர்த்தியைக் கொண்டு இப்புற்று நோயைத் தவிர்க்கலாம்., வெண்மை நிறமுடையவர்களுக்கும் மெலானின் அடர்த்தி குறைவாக உள்ளவர்களுக்கும் கதிர்பாதிப்பு விரைவில் தோன்ற வாய்ப்புண்டு. பூமத்தியரேகை நாடுகள், பகலில் வெளியில் நின்று பணிபுரிவோர், விவசாயிகள் ஆகியோருக்கு ஒளிக்கதிரியக்கம் பாதிக்கலாம்.
தோல் மாற்றுச் சிகிச்சை
பாதிக்க்கப்பட்ட தோல் பகுதியைச் சிர் செய்ய தோல் மாற்று அறுவைச் சிகிச்சை மேற்கொள்ளப்படுகிறது. உடலின் ஒரு பகுதியில் நல்ல நிலையில் உள்ள தோல் எடுக்கப்பட்டு பாதிக்கப்பட்டுள்ள பகுதியில் பொருத்தப்படுவது இச்சிகிச்சை முறையாகும். அங்கு புதிய செல்கள் வளர்ந்து பாதிக்கப்பட்ட தோல் சீர் செய்யப்படுகிறது. இரட்டையர்களின் தோலை மாற்றிப் பொருத்தலாம். ஆனால் வேறொருவரின் தோல் அல்லது மற்றொரு விலங்கின் தோலை பொருத்த இயலாது. அத்தோல் நிராகரிக்கப்பட்டு விடும்.
டெர்மடைட்டிசு தோல் நோய்
ஒவ்வாமை மற்றும் குறிப்பிட்ட காரணம் ஏதுமின்றி உடல் தோலில் வீக்கங்கள் ஏற்படுவது இவ்வகை தோல் நோயாகும்.
மேற்கோள்கள்
பகுப்பு:புறவுறைத் தொகுதி பகுப்பு:உடற்கூற்றியல் பகுப்பு:தோல் பகுப்பு:விலங்கின உடற்கூற்றியல்
ஜுராசிக் பார்க் 2 (பக்கவழி நெறிப்படுத்துதல்)
ஜுராசிக் பார்க் 2 (Jurassic Park 2) என்பது இவற்றைக் குறிக்கலாம்:
தண்ணீர்ப்பந்தல் (கோயம்புத்தூர்)
தண்ணீர்ப்பந்தல் நொய்யல் ஆற்றங்கரையில் அமைந்துள்ள இவ்வூர், கோவை மாவட்டத்திலிருந்து 14 கி.மீ. தொலைவில் இவ்வூர் ஆலாந்துறை முதன்மைச் சாலையில் உள்ளது.
பெயர்க்காரணம்
பண்டு வெள்ளிமலை (வெள்ளியங்கிரி) சமணர் படுகைக்கும் சிவன் கோவிலுக்கும் பயணம் மேற்கொள்வோர்க்கு தண்ணீர் பந்தல் அமைத்து குடிநீர் வழங்கப்பட்டது. இக்காரணம் பற்றியே இவ்வூர் இப்பெயர் பெற்றது.
கல்வி, மொழி மற்றும் கலாச்சாரம்
தமிழ் மொழியே பெரும்பாலும் முதன்மை மற்றும் நாளாந்த மொழியாக உள்ளது. இளைய தலைமுறையினர், ஆங்கிலம் அறிந்தவர்களாக உள்ளனர். கல்விக்கு முக்கியத்துவம் தரப்படுகிறது.
தொழில் மற்றும் வேலைவாய்ப்பு
வேளாண்மை முதன்மை தொழில். மேலும் வேளாண் சார்த்த தொழில்கள், ஆலாந்துறை முதன்மை சாலையில் அமைந்துள்ளதால் தேநீர் விடுதி, அடுமனை முதலானவையும் இங்கு நடைபெறுகின்றன.
பகுப்பு:கோயம்புத்தூர் மாவட்டத்திலுள்ள கிராமங்கள்
டிரெசுடன் தாரைப் புறா
டிரெஸ்டன் டிரம்பெட்டர் புறா (Dresden Trumpeter pigeon) பல ஆண்டுகள் தேர்ந்தெடுத்த இனப்பெருக்க முறையால் உருவாயின.
தோற்றம்
சாக்சானியின் டிரெஸ்டன் பகுதி.
இன வரயறை
பீல்டு புறாவை விட சற்றே வலிமையுள்ளது, சிறிய எடையுள்ளது. வெள்ளை இறக்கைகள். இரட்டை கொண்டை.
வண்ணங்கள்
சிவப்பு மற்றும் மஞ்சள், மிக அரிதாக கருப்பு.
அடையாளங்கள்
வெள்ளை இறக்கைகள், மற்ற இறகுகள் வண்ணத்துடன் காணப்படுகின்றன.
குறைபாடுகள்
மெலிந்த உடலமைப்பு
வெளி இணைப்புகள்
பகுப்பு:புறாக்கள்
இந்தியத் தும்பு வாரியம்
இந்தியத் தும்பு வாரியம் (Coir Board of India) என்பது இந்திய அரசாங்கத்தால் தென்னை நார் தொழில் சட்டம் 1953 (எண். 45 இன் 1953) இன் கீழ் இந்தியாவில் தென்னை நார் (தேங்காய் நார்) தொழிலின் முன்னேற்றம் மற்றும் மேம்பாட்டிற்காக நிறுவப்பட்ட ஒரு சட்டப்பூர்வ அமைப்பாகும்.
பின்னணி
இந்தியத் தும்பு வாரியம் கொச்சி மற்றும் ஆலப்புழாவினை அடிப்படையாகக் கொண்டு அமைந்துள்ளது. இந்த வாரியத்தின் தலைமை அலுவலகம் கொச்சியிலும், ஆராய்ச்சி மற்றும் பயிற்சி அலுவலகம் ஆலப்புழா மற்றும் பெங்களூரிலும் அமைந்துள்ளது. தென்னை நார் தொழில் இந்தியாவின் பாரம்பரிய தொழில்களில் ஒன்றாகும். இது தென்னை விவசாயிகளின் பொருளாதார ரீதியாக முக்கியமானது ஆகும். தென்னை நார் வாரியமானது இந்தியாவின் பல்வேறு பகுதிகளில், குறிப்பிடத்தக்க அளவில் தென்னைப் பயிரிடப்படும் இடங்களில் பிராந்திய அலுவலகங்களைக் கொண்டுள்ளது. தென்னை தும்பு தொழில்துறையின் மேம்பாடு, ஆராய்ச்சி, கல்வி மற்றும் பயிற்சி ஆகியவற்றிற்காக இந்த வாரியம் செயல்படுகிறது. குறு, சிறு மற்றும் நடுத்தர தொழில்கள் அமைச்சகத்தின் கீழ் இந்த வாரியம் செயல்படுகிறது.
தென்னை நார் தொழிலில் சுமார் 7 இலட்சத்திற்கும் அதிகமான (700,000) தொழிலாளர்கள் பணிபுரிகின்றனர். இவர்களில் பெரும்பாலோர் சமூகத்தின் பொருளாதார ரீதியாக நலிந்த பிரிவைச் சேர்ந்த கிராமப்புற மக்களாவார்கள்.
தென்னை தும்பு வாரியம் அனைத்துலக் இயற்கை இழைகள் ஆண்டான 2009ஐ சிறப்பாகக் கொண்டாடியது.
தலைவர்
இந்தியத் தும்பு வாரியத்தின் தற்போதைய தலைவராக டி. குப்புராமு உள்ளார்.
வெளி இணைப்புகள்
பகுப்பு:இந்திய அரசு அமைப்புகள்
மலேசியத் தமிழர் தந்த தமிழ்ச் சொற்கள்
மலேசியத் தமிழர் தந்த அருந்தமிழ்ச் சொற்கள் என்பவை மலேசியாவின் தோட்டப்புறத் தமிழ் மக்களின் வழக்கிலிருக்கூம் சில தமிழ்ச் சொற்கள் பற்றியதாகும்.
வரலாறு
தமிழர்கள் இந்நாட்டிற்கு இரு நூறாண்டுகளுக்கு முன்னர் கொண்டு வரப்பட்டனர். தமிழரின் உலகப் பரவலை ஆய்வு செய்தால்கண்டறியும் நோக்கில் புதிய இடத்தில் பரவல், கடற் கோளின் கொடுமையால் புதிய இடங்களை நோக்கிப் பரவல்,வணிக நிமித்தமாக சென்று பரவல்,ஆட்சி அதிகாரங்கள் நிமித்தமாகப் பரவல், பிழைப்பு நிமித்தமாக பரவல்,போர் நிமித்தமாகப் பரவல், என்று பலவகையாகப் பிரிக்கலாம்.
இம்மலைத் திருநாட்டிற்கு வந்த தமிழர்கள் பிழைப்பு நிமித்தமாக வெள்ளையரால் கொண்டுவரப் பட்டவராகவே கருதப்படுகின்றனர். இவ்வாறு கொண்டு வரப்பட்டவர்கள் முன்பின் அறியாத இடங்களில் முன்பின் அறியாத தொழிலுக்காக கூட்டம் கூட்டமாக குடியமர்த்தப் பெற்றனர்.
அன்றைய வெள்ளையர்களுக்கு இவர்களைப் பிரித்தாளும் சூழ்ச்சி இருந்ததே ஒழிய இவர்களின் குமுகாய அமைப்பு முறையைச் சிதறடித்துவிட வேண்டும் என்ற எண்ணம் இருந்ததில்லை. தமது வணிக நோக்கிற்காக மட்டுமே இவர்கள் மீது அவர்கள் ஆதிக்கம் செலுத்தினர் எனலாம். அந்த வணிகச் சிந்தனைக்கு முரணான ஓர் இனத்தின் அடிப்படைக் கூறுகளை அவர்கள் எதிர்த்தனர். ஆனால், இன அழிப்பு நோக்கம் அவர்களுக்கிருக்கவில்லை.
எனவேதான் முதலாளிய மேலாண்மை இருந்த சூழலிலும் தமிழ்க்கல்வி, தமிழ்ப்பண்பாடு தமிழ்மக்களால் தடையின்றி பேணப்பட்டன எனலாம்.
இத்தகு நிலையில்தான் முதலாளிய வெள்ளையருக்கு உழைத்த தமிழ் மக்கள் குமுகாய கட்டமைப்பு சிதறாமல் தோட்டப்புறங்களில் வாழ்ந்தனர்.
ஒரே மொழி, ஒரே பண்பாடு என்ற வகையில் ஒன்றுபட்ட தமிழ் மக்கள் ஒரே இடத்தில் வாழுகின்ற பொழுது தாங்கள் பேணி வந்த பழக்க வழக்கங்களையும், மொழி வழக்கங்களையும் மறவாமல் பேணிக் காக்கலாயினர். அனைத்து வகையான விழா நிகழ்வுகளிலும் அவர்களின் அடிப்படையான மரபுகள் பேணப்பட்டன.
இவற்றுள் மொழிப் பேணலை முகாமையான ஒன்றாகச் சொல்லலாம். கற்றவரை விட கல்லாதவராய் மரபுவழி வாழ்ந்த தோட்டப்புற மக்கள் தமிழின் நிலைப்பாட்டுக்கு ஆற்றிய இயல்பான பங்களிப்புகள் இன்றைய சூழலோடு ஒப்பிட்டுப் பார்க்கும் போது வியக்கத் தக்கவனாக உள்ளன.
இத்தோட்டப்புற மக்கள் புதிய சூழலில் தாங்கள் முன்பின் அறியாத ஒரு தொழிலை மேற்கொண்ட பொழுது, அத்தொழிலை ஒட்டிய பல்வேறு பொருள்களுக்கு பெயர் வைக்க சொல்லைத் தேடி அலையவில்லை. இவர்கள் உருவாக்கிக் கொடுத்த பன்னூற்றுக் கணக்கான சொற்களுக்கு வேர் மூலம் தமிழ் மண்ணில் தோன்றியதாக இருக்கலாம். ஆனால், அவ்வேர்ச் சொற்களையும், மூலச் சொற்களையும் அடிப்படையாகக் கொண்டு புதிய பொருளுக்கு பொருந்த பொருளுரைத்ததும் சொல்லமைத்ததும் எண்ணிப் போற்றத் தக்கதாகும். அவற்றுள் சிலவற்றை இங்குக் காண்போம்.
கோட்டில் வழிந்தோடும் பால் கீழிறங்கி வடிகுழாயின் வாயிலாக பால் குவளையில் வந்து நிறையும்; இவ்வாறு நிறைந்த பாலை எடுத்த பின் மீண்டும் வைக்கப்படும் குவளையில் வடிந்து காய்ந்து போகும் பாலையே கட்டிப்பால் என்றனர். பால் எடுத்த பின்பு வடிகின்ற பால் வடிபால் என்றும் அவ்வடிபால் காய்ந்து போனால் கட்டிப்பால் என்றும் அழைக்கப் பெற்றது. கட்டிப்பாலை எடுப்பதற்கு மங்கு துடைப்பார்கள். கட்டிப்பாலை எடுக்கும் வேளையில் கோட்டுப் பாலையும் உருவி, கீழே கிடக்கும் குச்சியை எடுத்துக் கட்டி தூண்டில் போடுவார்கள்.
உழைப்பதற்கென்றே பிறப்பெடுத்தவராய் காடு மேடெல்லாம் சென்று மரம் வெட்டி காண்டா கம்பு கொண்டு இரு முனைகளிலும் வாளிகளில் பால் நிரப்பி தோள்களில் சுமந்து நெடுந்தொலைவு எம் அன்னைமார்கள் நடந்து சென்று பெரிய தோம்புகளில் ஊற்றுவர். அந்தக் காண்டா கம்புகளின் இரு முனைகளிலும் கொக்கிக் கம்பிகள் இருக்கும்.
நெற்றி விளக்கை நெற்றியில் கட்டிக்கொண்டு, தீட்டுக் கல்லில் தீட்டப்பெற்ற சுணை மிகுந்த மரஞ்சீவும் கத்திகளையும் எடுத்துக் கொண்டு பேர் கொடுத்து விட்டு வேலைக்குச் செல்வர்.
அவர்கள் மரம் சீவும் பொழுது சில மரங்களில் கீழ்க்கோடு இருக்கும் சில மரங்களில் கழுத்துக் கோடு இருக்கும். கழுத்தளவு நிமிர்ந்து சீவுவது கழுத்துக்கோடு எனப்பட்டது. கழுத்துக்கும் மேலே இருக்கும் வெட்டுகளுக்கு ஏணி தேவைப்பட்டது. எனவே ஏணி வைத்து ஏறி மரஞ் சீவீனர். இதற்குப் பெயர் ஏணிக் கோடு.
நான் மூன்றாவது நிரையில் மரம்வெட்டிக் கொண்டிருக்கும் போது திடீரென்று கங்காணி வந்துவிட்டார்; நீர் - நேர் நீர் - நீரல் - நிரல் நீர் - நீரை - நிரை நிரல் = வரிசை எ.கா. நிகழ்ச்சி நிரல் நிரை = பத்தி வேலைக்குச் செல்லும் இடத்தை வேலைக்காடு என்றனர்; வேலைக்காடு காடாக இருந்ததனாலா? காடு அடர்ந்த பகுதி அவர்கள் வேலை செய்த இடம் என்பதால் வேலை செய்யும் இடத்தை வேலைக்காடு என்றனர்.
இவ்வாறு ஆய்வு செய்கின்ற பொழுது நம் தோட்டப்புற மக்கள் வகுத்து தொகுத்துக் கொடுத்த தூய தமிழ் கலைச் சொற்கள் பன்னூற்றுக் கணக்கானவை.
பழக்க வழக்கமே மொழி வளர்ச்சிக்கு முதன்மை காரணம் என்பாரும் அறிவின், மனத்தின் முதிர்ச்சியே மொழி வளர்ச்சி என்பாரும் முரண்பட்டு வழக்காடியதுமுண்டு. சுக்கின்னர் என்பாரும் நோம் சோம்சுகியும் இவ்வகையில் முரண்பட்டு நின்றனர். இவ்வகையில் சுகின்னரின் கருத்தும் சோம்சுகியின் கருத்தும் தமிழரைப் பொருத்தவரை பொருந்த கூடியதாகும்.
இருபது முப்பது ஆண்டுக்கு முன் இருந்த தோட்டப்புற சூழ்நிலைகள் மாறி புதிய சூழ்நிலைகளில் பணியாற்றுகின்றவராய் இன்றைய பெரும்பான்மை தமிழர்கள் வாழ்கின்றனர். ஒரு காலத்தில் புதிய சூழ்நிலைகளில் வாழ்ந்தாலும் அச்சூழ்நிலைக்குரிய தமிழ்ச்சொற்களை தமிழ் மக்கள் உருவாக்கினர்.
பேராக்கில் கூலா தோட்டம் என்றொரு தோட்டம் இருக்கிறது. இங்கு சென்பனைத் தோட்ட வாய்க்கால்களில் சேற்றை வாரும் எந்திரத்திற்கு சேற்றுக் கப்பல் என்று தோட்டப்புற மக்கள் பெயரிட்டு அழைக்கின்றனர்; செம்பனைக் கன்றுகளும் பால் மரக்கன்றுகளும் பயிரிடப்பெற்று பேணப்படும் இடத்திற்குப் பெயர் தவரணை; சாலை வளைவு ‘முடக்கு' என்று அழைக்கப்பெற்றது. நாட்டிலுள்ள எல்லா தோட்டங்களிலும் இந்நிலையே. எடுத்துக்காட்டுக்குச் சில சொற்களைக் காணலாம்.
குச்சு = குடியிருப்புப் பகுதி - யாவாக்குச்சு பச்சைக்காடு = அடர்ந்த காடு பொட்டல் = காட்டில் நடுவே தென்படும் வெளிப்பகுதி பொட்டு = பால்மார வெட்டுகளின் அளவைக் குறிக்க வைகப்படும் குறியீடு. மயிர் முளைத்தான் = இரம்புத்தான் (மயிர் முளைச்சான்) திரட்டி - திரட்டு = பூப்படைந்த பெண்ணுக்குச் செய்யப்படும் சடங்கு கம்பிச் சடக்கு = தண்டவாளம் வழிமறித்தான் = இரவு நேரங்களில் வழிகளில் நிற்கும் பறவை (வழிமறிச்சான்) கால்கட்டை = கட்டையால் செய்யப் பெற்று கால்களில் அணியும் காலணி ஆட்டுக்கல் = இட்டலி, தோசை செய்வதற்காக அரிசியை குழைய ஆட்டி அறைக்கும் கல் எந்திரக்கல் = வறுத்த அரிசியை மாவாக அறைக்கும் கல் மத்து = கீரைகளை கடைவதற்குப் பயன்படுத்தப்படுவது.
இப்படியாக எத்தனையோ சொற்களை அடுக்கிக் கொண்டே போகலாம். இங்கு சொல்லப் பெற்ற சில கருவிகளும் பெயர்களும் பழம்பொருள்களாகி விட்டன. வீடுகளில் பயன்படுத்தமையால் அறியப்படாத பொருள்களாகியும் விட்டன. சொற்களும் மறையுண்டு வருகின்றன. மலேசியாவில் தோட்டப்புற மக்கள் பாதுகாத்து வந்த அருந்தமிழ்ச் சொற்கள் பன்னூற்றுக் கணக்கானவை.
பகுப்பு:மலேசியா பகுப்பு:மலேசியத் தமிழ் பகுப்பு:தமிழ் கலைச்சொற்கள்
தியேன்குங்-1
தியேன்குங்-1 (Tiangong-1) என்பது மக்கள் சீனக் குடியரசின் முதலாவது விண்வெளி ஆய்வுகூடம் ஆகும். இவ்வாய்வுகூடம் லோங் மார்ச் 2F/G என்ற ஏவுகலன் மூலம், 2011, செப்டம்பர் 29 அன்று ஏவப்பட்டது. இது தியேன்குங் விண்வெளி-நிலையத் திட்டத்தின் ஒரு பகுதியாகும். இத்திட்டத்தின் மூலம் ஒரு நிரந்தரமான ஆட்களுடன் கூடிய விண்வெளி நிலையம் ஒன்றை 2020 ஆம் ஆண்டுக்குள் அமைப்பது சீனாவின் நோக்கம் ஆகும்.
2011 இன் இறுதியில் சென்சோ-8 என்ற ஆளில்லா விண்கலம் இந்த ஆய்வுகூடத்துடன் இணைப்பதற்காக ஏவப்படவுள்ளது. இரண்டு விண்கலன்களை இணைக்கின்ற சீனாவின் முதலாவது நடவடிக்கை இதுவாக இருக்கும். இதனை அடுத்து 2012 ஆம் ஆண்டில் தியேன்குங்-1 உடன் இணைவதற்காக சென்சோ-9, சென்சோ-10 போன்ற ஆட்களுடன் கூடிய விண்கலங்களையும் அனுப்ப சீனா திட்டமிட்டுள்ளது.
மேற்கோள்கள்
பகுப்பு:2011 இல் விண்வெளிப் பயணம் பகுப்பு:சீன விண்வெளித் திட்டங்கள்
கத்தார் ஏர்வேஸ்
கத்தார் ஏர்வேஸ் (Qatar Airways) நிறுவனம் டோஹாவில் உள்ள கத்தார் ஏர்வேஸ் டவரினை தலைமையிடமாகக் கொண்டு செயல்படுகிறது. இது ஹப் மற்றும், ஸ்போக் அமைப்பாகவும் பயன்படும் இடமாகும். இங்கு ஆஃப்பிரிக்கா, மத்திய ஆசியா, ஐரோப்பா, தெற்காசியா, தூர கிழக்கு, மத்திய கிழக்கு, வட அமெரிக்கா, தென் அமெரிக்கா மற்றும் ஓசியானியா போன்ற இடங்களில் சுமார் 125 சர்வதேச இலக்குகளைக் கொண்டுள்ளது. இங்கு செயல்படும் சுறுசுறுப்பான வேலைகளைச் சமாளிக்க சுமார் நூறுக்கும் மேற்பட்ட விமானங்கள் கொண்ட குழுக்கள் செயல்படுத்தப்படுகின்றன.
கத்தர் ஏர்வேஸின் குழுமத்தில் சுமார் 31,000 க்கும் மேற்பட்ட மக்கள் வேலை செய்கின்றனர். இதில் 19,000 பேர் கத்தர் ஏர்வேஸ்க்கு நேரடியாக வேலை செய்பவர்கள். அக்டோபர் 2013 முதல் ஒன்வேர்ல்டு உடன் கத்தார் ஏர்வேஸ் இணைந்துள்ளது. வளைகுடா பகுதிகளில் விமானச்சேவை புரியும் விமான நிறுவனங்களில், ஒன்வேர்ல்டு நிறுவனத்துடன் ஒப்பந்தம் செய்த முதல் நிறுவனம் கத்தார் ஏர்வேஸ் ஆகும்.
இலக்குகள்
மக்கள் வசிக்கும் ஆறு கண்டங்களுக்கும் வெவ்வேறு இலக்குகளைக் கொண்டு கத்தார் ஏர்வேஸ் செயல்படுகிறது. மே 27, 2014 இல் பஹ்ரைனில் இருந்து டோஹாவின் ஹமட் சர்வதேச விமான நிலையத்திற்கு விமானத்தினைச் செயல்படுத்தியதன் மூலம் கத்தார் ஏர்வேஸ் தனது அலுவலகச் செயல்பாடுகளை முறைப்படி டோஹாவின் சர்வதேச விமான நிலையத்திற்கு மாற்றியது.
அக்டோபர் 2014 ன் படி, கத்தார் ஏர்வேஸ் ட்ஜபவுடி நகரத்திற்கு சேவையினை தொடர்ந்ததன் மூலம் உலகளவில் 145 இடங்களை ஆக்கிரமித்திருந்தது. அதற்கு முன்பு ஃபாலாஸ்/ஃபோர்ட் வொர்த் பாதையினை வாங்கியிருந்தது குறிப்பிடத்தக்கது. இது அமெரிக்காவில் இந்நிறுவனத்தின் ஏழாவது இலக்காகவும், டெக்ஸாஸில் இரண்டாவது இலக்காகவும் அமைந்தது. இத்துடன் ஹௌவுஸ்டன், ஹனெடா , மியாமி ,எடின்பர்க் இலக்குகளையும் கத்தார் ஏர்வேஸ் கொண்டுள்ளது. இது லண்டனின் மூன்றாவது இலக்காகும். இஸ்தான்புல்லில் சபிஹா கோகென் சர்வதேச விமான நிலையம், துருக்கியின் மூன்றாவது இலக்காகும், அத்துடன் ஒரு புதிய சேவை அஸ்மாராவிற்கு டிசம்பர் 2014 இல் ஆரம்பிக்கப்படும் என்று எதிர்பார்க்கப்பட்டது.
அக்டோபர் 8, 2012 ஆம் ஆண்டு கத்தார் ஏர்வேஸ் நிறுவனம் வெளிப்படையாக இன்னும் 18 மாதங்களில் ஒன்வேர்ல்டுடன் பங்காண்மையினைப் பெற்றிடும் என்று கூறியது. அலையன்ஸ் உடனான கூட்டணியினை பிரிட்டிஷ் ஏர்வேஸ் கத்தார் ஏர்வேஸ் உதவியுடன் பெற்றது. இந்தக் கூட்டணி பெருவிழா அக்டோபர் 29, 2013 ஆம் ஆண்டு நடைபெற்றது. இதன் மூலம் வளைகுடாவினைச் சேர்ந்த விமானச்சேவை நிறுவனங்களில், அலையன்ஸ் உடனான கூட்டணியினை பெற்ற முதல் நிறுவனம் என்ற பெயரினை கத்தார் ஏர்வேஸ் பெற்றது.
கோட்ஷேர் ஒப்பந்தங்கள்
கத்தார் ஏர்வேஸ் பின்வரும் விமானச்சேவை நிறுவனங்களுடன் கோட்ஷேர் ஒப்பந்தங்களை மேற்கொண்டுள்ளது. (நவம்பர் 2013 ன் படி)
தற்போதைய விமான குழுக்கள்
ஜனவரி 2015 ன் படி, கத்தார் ஏர்வேஸ் பின்வரும் விமானங்களைக் கொண்டுள்ளது.
முந்தைய விமானக் குழு
பின்வரும் விமானங்களை கத்தார் ஏர்வேஸ் நிறுவனம் முந்தைய பயன்பாட்டில் வைத்திருந்தது.
மொபைல் பயன்பாடுகள்
ஐபோன், ஆன்ட்ராய்டு மற்றும் பிளாக்பெர்ரி போன்ற கைதொலைபேசிகளுக்கான பிரத்யேக மொபைல் பயன்பாடுகளை கத்தார் ஏர்வேஸ் நிறுவனம் ஏப்ரல் 19, 2007 இல் வெளியிட்டது. இது பயணிகளுக்கு விமானம் குறித்த பல்வேறு சேவைப் பயன்பாட்டிற்கு பெரிதும் உதவிகிறது.
கத்தார் ஏர்வேஸின் உயர்தர வழித்தடங்கள்
கத்தார் ஏர்வேஸின் முக்கிய வழித்தடங்களான டோஹா – துபாய், துபாய் – டோஹா, பாங்காக் – கோஹ் சமுய் மற்றும் குவைத் – டோஹா போன்ற வழித்தடங்களுக்கு வாரம் முறையே 125, 125, 105 மற்றும் 53 விமானங்களை செயல்படுத்துகிறது. குறிப்பிட்ட தேவைகளுக்கென இயக்கப்படும் விமானச்சேவைகளை அட்டிஸ் அபபா - டோஹா மற்றும் க்ளாஸ்கோவ் – லண்டன் போன்ற வழித்தடங்களில் செயல்படுத்துகிறது.
விபத்துக்கள் மற்றும் சம்பவங்கள்
ஏப்ரல் 19, 2007 : ஏர்பஸ் A300 (பதிவு A7-ABV) விமானத்தினை பணி முடித்தபின் நிறுத்தி வைக்கும் இடத்தில் தீவிபத்துக்குள்ளானது. இது அபுதாபி விமான தொழில்நுட்பங்கள் நிறுவனத்தினால், விமானத்தின் பராமரிப்புப் பணிகள் மேற்கொள்ளப்பட்டிருந்தபோது ஏற்பட்டது.
மேற்கோள்கள்
பகுப்பு:கத்தார் பகுப்பு:விமானசேவை நிறுவனங்கள்
புத்தக் கோவில்களின் பட்டியல்
புத்தக்கோவில்கள் மற்றும் தூபிகள், விகாரைகள் இக்கட்டுரையில் அவை அமைந்துள்ள இடங்களின் வரிசையில் பட்டியல் இடப்பபட்டுள்ளன.
கம்போடியா
பகுப்பு:பௌத்த கோயில்கள் பகுப்பு:பௌத்த யாத்திரைத் தலங்கள் பகுப்பு:சமயம் தொடர்பான பட்டியல்கள் பகுப்பு:பௌத்த கட்டிடங்கள்
கடும்படி சின்னம்மன் கோவில், சைதாப்பேட்டை, சென்னை
கடும்பாடி சின்னம்மன் கோவில் தமிழ்நாட்டின், சென்னை மாநகரம், சைதாப்பேட்டை மேற்கு, ஜெயராம் செட்டி தெருவில் அமைந்துள்ள அம்மன் கோவிலாகும். கடும்பாடி சின்னம்மன் சுயம்பு வடிவில் இருக்கும் இக்கோவில் சுமார் 400 ஆண்டுகள் பழமையானதாகக் கருதப்படுகிறது. சின்னம்மனை இப்பகுதியில் வசிக்கும் மக்கள் குலதெய்வமாகவும், இஷ்ட தெய்வமாகவும் காவல் தெய்வமாகவும் கருதி வழிபாட்டு வருகின்றனர்.
கோவில் அமைப்பு
கிழக்குப் பார்த்து அமைந்துள்ள கோவிலின் இராஜகோபுரம் மூன்று நிலைகள் கொண்டது. கோபுர நுழைவாயிலை ஒட்டி வலப்புறத்தில் மதுரைவீரனுக்கும், இடப்புறத்தில் காத்தவராயனுக்கும் சன்னதிகள் உள்ளன. முன் மண்டபத்தில் கொடிமரம், பலிபீடம், சிம்ம வாகனம் ஆகியவற்றைக் காணலாம். இக்கோவிலின் தல விருட்சம் வேப்பமரம் ஆகும். பக்தர்கள் இம்மரத்திற்கு மஞ்சள் சரடு கட்டி வேண்டிக்கொள்வது வழக்கம். இங்கு பலகாலமாக இருந்து வரும் பனைமரத்தையும் காணலாம். வெளிப்பிரகாரத்தில் புற்று அமைந்துள்ளது. மிகவும் சக்தி வாய்ந்தது என்று கருதி மக்கள் புற்றுக்கு பால் மற்றும் முட்டை படைத்து வழிபடுகிறார்கள். வரசித்தி விநாயகர், கன்னிமார் மற்றும் அண்ணமார் சுவாமி ஆகிய தெய்வங்கள் தனி சன்னதி கொண்டுள்ளனர்.
இக்கோவிலின் மூலவரான கடும்பாடி சின்னம்மன் கருவறையில் குடிகொண்டுள்ளார். வெளிப்பிரகாரத்தில் அமைந்துள்ள புற்று சின்னம்மனின் மற்றொரு சன்னதியாகும்.
வழிபாடுகள்
செவ்வாய், வெள்ளி மற்றும் ஞாயிற்றுக்கிழமைகளில் மூலவர் சன்னதியில் நடைபெறும் பாலபிஷேகத்தையும், வெள்ளிக்கிழைகளில் மதியம் 12 மணிக்கு (ராகு காலம் நிறைவுறும் நேரம்) அம்மனுக்கு நடைபெறும் சிறப்பு அபிசேகத்தையும் காண ஏராளமான பக்தர்கள் இக்கோவிலுக்கு வருவதுண்டு. இக்கோவிலில் வழங்கப்படும் சங்கு தீர்த்தம் அம்மை நோய்க்கும், உப்பு வாங்கி செலுத்துதல் சரும நோய்க்கும் பரிகாரமாக அமைவதாக பக்தர்களிடையே நம்பிக்கை நிலவுகிறது.
திருவிழா
ஆடி மாதம், ஆடி அமாவாசைக்குப் பிறகு வரும் வெள்ளிக் கிழமை தொடங்கி பத்து நாட்கள் இக்கோவிலின் பிரமோற்சவம் சிறப்பாக நடைபெறுகிறது. இந்தத் திருவிழாவின் 9 ஆம் நாளன்று பக்தர்கள் அம்மனுக்குப் புடவை சார்த்தியும், பொங்கலிட்டும், கூழ் வார்த்தும், பால்காவடி எடுத்தும், அலகு குத்திக் கொண்டும், தீச்சட்டி எடுத்தும் தங்கள் நேர்த்திக்கடனை செலுத்துகிறார்கள். கார்த்திகை மாதத்தில் 108 சங்காபிசேக பூசை நடைபெறுகிறது.
கோவில் நேரம்
காலை 9 மணி முதல் பகல் 1 மணி வரை மாலை 4 மணி முதல் இரவு 8 மணி வரை
வெளி இணைப்புகள்
பகுப்பு:சென்னை மாவட்டத்திலுள்ள அம்மன் கோயில்கள்
மிளகுக்கீரை
மிளகுக்கீரை (Peppermint) புதினா வகையில் பச்சை புதினா மற்றும் நீர் புதினா ஆகியவற்றின் கலப்பின தாவரம் ஆகும். இத்தாவரம் ஐரோப்பா மற்றும் மத்திய கிழக்கு நாடுகளைப் பூர்வீகமாகக் கொண்டதாகும். தற்போது இத்தாவரம் உலகில் பல இடங்களிலும் பயிரிடப்படுகிறது. மேலும் இதன் தாய் வழி இனங்கள் பல காடுகளில் காணப்படுகிறது.
சுவீடன் நாட்டின் ஆராச்சியாளர் கரோலசு இலினேயசு மூலம் இங்கிலாந்து பகுதியில் 1753 ஆம் ஆண்டுகளில் காணப்பட்டதாக விவரிக்கப்பட்டுள்ளது. இவற்றிலிருந்து கிடைக்கும் எண்ணெயை வைத்து இயற்கையான பூச்சிக்கொல்லிகள் செய்ய பயன்டுத்தப்படுகிறது. மேலும் எரிச்சல் கொண்ட குடல் நோய்க்கு உடனடி தீர்வாக இதன் எண்ணெய் பயன்படுகிறது.
வெளி இணைப்புகள்
பகுப்பு:மூலிகைகள்
சாலமிசிரி
சாலமிசிரி (Eulophia) என்பது மருத்துவக் குணம் கொண்ட பூக்கும் தாவரம் ஆகும். இவற்றில் 165 வகையான தாவரங்கள் உலகில் காணப்படுகிறது. ஆப்பிரிக்கா, இந்தியா, போன்ற நாடுகளின் மழைக்காட்டுப்பகுதிகளில் அதிகளவில் காணப்படும் இவை தொட்டிகளில் அலங்காரத்தாவரமாக வளர்க்கப்படுகிறது. ஆஸ்திரேலியாவின் குயின்ஸ்லாந்து பகுதியிலும், ஐக்கிய அமெரிக்காவின் பல பகுதிகளிலும் உலர்ந்த நிலங்களில் கூட இத்தாவரம் வளருகிறது.
மேலும் பார்க்க
பகுப்பு:மூலிகைகள் பகுப்பு:பூக்கும் தாவரங்கள்
காய்கறியியல்
காய்கறியியல் (Olericulture) என்பது வேளாண்மையின் ஒரு அங்கமாகும். காய்கறிப்பயிர்கள் அனைத்தும் மெல்லிய தண்டுடையவை. காய்கறிப் பயிர்களில் பொருளாதார முக்கியத்துவம் வாய்ந்த பகுதியை உற்பத்தி செய்வது அவசியமான ஒன்றாகும்.
வகைகள்
காய்கறியியல் என்பது காய்கறிகளின் உற்பத்தி, சேமிப்பு, பதப்படுத்துதல், சந்தைப்படுத்துதல் போன்றவற்றை உள்ளடக்கியது.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:காய்கறிகள் பகுப்பு:தோட்டக்கலை
சாத்தம்பாடி கரும்பாயிரம்கொண்ட அய்யனார் கோயில்
சாத்தம்பாடி கரும்பாயிரம்கொண்ட அய்யனார் கோயில் தமிழ்நாட்டில் அரியலூர் மாவட்டம், சாத்தம்பாடி என்னும் ஊரில் அமைந்துள்ள கிராமக் கோயிலாகும். இக்கோயில் கரும்பாயிரம்கொண்ட அய்யனாருக்கு அர்ப்பணிக்கப்பட்டது.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரும்பாயிரம் கொண்ட அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேராதூன்
தேராதூன் (Dehradun; இந்தி: देहरादून;, தெஹ்ரா தூன்) அல்லது டேராடூன் என்பது இந்தியாவின் உத்தரகண்ட் மாநிலத்தின் தலைநகரமாகும். இதுவே அம்மாநிலத்தின் பெரிய நகரமும் ஆகும். இது இமயமலைக்கும் சிவாலிக் மலைக்கும் இடையே டூன் பள்ளத்தாக்கில் அமைந்துள்ளது. புது தில்லியிலிருந்து 230 கிமீ தொலைவில் இந்நகரம் அமைந்துள்ளது.
இந்நகரில் பல புகழ் பெற்ற கல்வி நிலையங்களும் ஆராய்ச்சி நிலையங்களும் உள்ளன.
என்பன சில.
இங்கு தனியார் நடத்தும் டூன் பள்ளி உள்ளது. ராஜீவ் காந்தி, சஞ்சய் காந்தி, ராகுல் காந்தி, மணி சங்கர் ஐயர், கரண் சிங், கமல் நாத், நவீன் பட்நாய்க், அமரிந்தர் சிங், விக்ரம் சேத், பிரணாய் ராய், கரண் தபார் ஆகியோர் இங்கு படித்தவர்களே.
இலக்கியப்பதிவுகள்
புகழ்பெற்ற எழுத்தாளரான ரஸ்கின் பாண்ட் (Ruskin Bond) தமது பல கதைகளில் இப்பகுதிகளை மையமாக வைத்து எழுதியுள்ளார்.
வெளி இணைப்புகள்
பகுப்பு:உத்தராகண்ட மாநில ஊர்களும் நகரங்களும் பகுப்பு:இந்திய மாநிலங்களின் தலைநகரங்கள் பகுப்பு:உத்தராகண்டிலுள்ள மாநகரங்கள் பகுப்பு:தேராதூன் மாவட்ட ஊர்களும் நகரங்களும் பகுப்பு:உத்தராகண்ட மாநில ஊர்களும் நகரங்களும் பகுப்பு:உத்தராகண்டத்திலுள்ள சுற்றுலாத் தளங்கள்
அழகுப் போட்டி
அழகுப் போட்டி என்பது முதன்மையாக போட்டி போடுபவரின் உடல் அழகை மதிப்பீடு செய்து ஒருவரை சிறந்த அழகு உடையவராக தெரிவு செய்யும் போட்டி ஆகும். பொதுவாக ஒருவரின் உடல் அழகோடு, அவருடைய ஆளுமை, திறங்கள் போன்றவையும் மதிப்பீட்டுக்கு உள்ளாகின்றன. பெரும்பான்மையான போட்டிகள் பெண்களுக்குரியவை.
மேற்கோள்கள்
பகுப்பு:பண்பாடு பகுப்பு:அழகியல்
மில்லியன் டாலர் ஆர்ம்
மில்லியன் டாலர் ஆர்ம் இது 2014ம் ஆண்டு வெளிவர இருக்கும் அமெரிக்க நாட்டு திரைப்படம். இந்த திரைப்படத்தை கிரேக் கில்லெஸ்பி இயக்க, ஜான் ஹாம், ஆஸிப் மாண்ட்வி, பில் பாக்ஸ்டன், சூரஜ் ஷர்மா, லகே பெல், அலன் ஆர்க்கின் உள்பட்ட பலர் நடித்துள்ளனர். இந்த திரைப்படத்துக்கு தமிழ் இசை அமைப்பாளர் ஏ. ஆர். ரகுமான் இசை அமைத்துள்ளார்.
தமிழ்ப் பாட்டு
இத் திரைப்படத்தின் இறுதியில் ஒரு தமிழ் மொழிப் பாடல் இணைக்கப்பட்டுள்ளது. அந்தப் பாடலை தமிழின் பிரபல பின்னணிப் பாடகர்களான கே. எஸ். சித்ரா மற்றும் உன்னிகிருஷ்ணன் பாடியுள்ளனர்.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள்
சென்னை புத்தகக் காட்சி 2015
சென்னை புத்தகக் காட்சி 2015 அல்லது 38-வது சென்னை புத்தகக் காட்சி 9 ஜனவரி முதல் 21 ஜனவரி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ., உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி ஆகும். ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 38ஆவது ஆகும்.
நைக்கி
நைக்கி (Nike, ) (nyse: NKE) அல்லது நைக் என்பது அமெரிக்காவைச் சேர்ந்த விளையாட்டு அணி மற்றும் உபகரணங்கள் தயாரிக்கும் முன்னணி பொதுத்துறை நிறுவனமாகும். இந்த நிறுவனம் போர்ட்லேண்ட் மெட்ரோபாலிட்டன் பகுதியின் ஒரு பகுதியாக உள்ள ஒரேகான், பீவர்டனை தலைமையிடமாகக் கொண்டு அமைந்துள்ளது. இது விளையாட்டு சப்பாத்துக்கள் மற்றும் அணிகலன்களில் உலகின் முன்னணி விற்பனையாளராக இருக்கிறது என்பதுடன், விளையாட்டு உபகரணங்களின் முன்னணி உற்பத்தியாளராகவும் இருக்கிறது, இதனுடைய வருவாய் 2008 வருவாய் ஆண்டில் (மே 31, 2008 இல் முடிவுறுவது) 18.6 பில்லியன் அமெரிக்க டாலர்களுக்கும் அதிகமாக இருந்தது. 2008 ஆம் ஆண்டுவரை, இது உலகம் முழுவதிலும் 30,000 ஊழியர்களை வேலைக்கு அமர்த்தியிருந்தது. நைக் மற்றும் பிரிஸிசன் காஸ்ட்பார்ட் ஆகியவைதான், தி ஒரேகானியன் பத்திரிக்கையின் கூற்றுப்படி ஒரேகான் மாகாணத்தை தலைமையிடமாகக் கொண்டு அமைந்துள்ள ஃபார்ச்சூன் 500 நிறுவனங்களாகும்.
இந்த நிறுவனம் பில் போவர்மேன் மற்றும் ஃபிலிப் நைட் ஆகியோரால் ஜனவரி 24, 1964 இல் புளூ ரிப்பன் ஸ்போர்ட்ஸ் என்று தொடங்கப்பட்டு 1978ஆம் ஆண்டில் நைக், இன்க். என்று அதிகாரப்பூர்வமாக மாறியது. இந்த நிறுவனம், வெற்றிக்கான கிரேக்கக் கடவுள் பெயரான நைக் (கிரேக்கம் Νίκη ) என்பதிலிருந்து பெற்றுக்கொண்டது; இது எகிப்தில் பயன்படுத்தப்படும் "வலிமை" "வெற்றி", நாக்த் என்பதன் அடிப்படையிலும் அமைந்திருந்தது. நைக் தனது தயாரிப்புகளை தன்னுடைய சொந்த முத்திரையிலும், நைக் கால்ஃப், நைக் புரோ, நைக்+, ஏர் ஜோர்டான், நைக் ஸ்கேட்போர்டிங் ஆகிய பெயர்களிலும், கோல் ஹான், ஹர்லே இண்டர்நேஷனல், அம்ப்ரோ மற்றும் கன்வர்ஸ் ஆகிய துணை நிறுவனங்கள் பெயரிலும் சந்தையிடுகிறது. நைக் 1955 ஆம் ஆண்டிற்கும் 2008க்கும் இடையில் பார் ஹாக்கியையும் (பின்னாளில் நைக் பார் என்று மறுபெயரிடப்பட்டது) சொந்தமாகப் பெற்றது. விளையாட்டணிகள் மற்றும் உபகரணங்களுக்கும் மேலாக, இந்த நிறுவனம் நைக்டவுன் என்ற பெயரின்கீழ் சில்லறை விற்பனைக் கடைகளையும் நடத்துகிறது. நைக் உலகம் முழுவதிலும் மிகவும் பிரபலமான தடகள வீரர்கள் மற்றும் விளையாட்டு அணிகளுக்கு, உயர் அங்கீகாரம் பெற்ற தொழில்குறிகளான "ஜஸ்ட் டு இட்" மற்றும் ஸ்வூஷ் முத்திரையின் வழங்குனராக இருக்கிறது.
தோற்றமும் வரலாறும்
உண்மையில் புளூ ரிப்பன் ஸ்போர்ட்ஸ் என்றறியப்படும் நைக் ஒரேகான் பல்கலைக்கழக தடகள வீரரான ஃபிலிப் நைட் மற்றும் அவரது பயிற்சியாளர் பில் போவர்மேன் ஆகியோரால் ஜனவரி 1964ஆம் ஆண்டில் நிறுவப்பட்டது. இந்த நிறுவனம் உண்மையில் ஜப்பானிய காலணி தயாரிப்பாளரான ஒனிட்ஷூகா டைகரின் விநியோகஸ்தராகவே செயல்பட்டு வந்தது என்பதுடன் நைட்டின் வாகனத்திலேயே பெரும்பாலான விற்பனையும் நடந்தது.
இந்த நிறுவனத்தின் லாபம் வேகமாக வளர்ந்தது என்பதுடன் கலிபோர்னியா, சாண்டா மோனிகாவில் உள்ள பிகா போலிவர்டில் அமைந்துள்ள தனது முதல் சில்லறை விற்பனை மையத்தை பிஆர்எஸ் திறந்தது. 1971ஆம் ஆண்டில், பிஆர்எஸ்ஸிற்கும் ஒனிட்ஷூகா டைகருக்கும் இடையிலான உறவு ஏறத்தாழ முடிவுக்கு வந்தது. பிஆர்எஸ் புதிதாக வடிவமைக்கப்பட்ட ஸ்வூஷ் முத்திரை தாங்கிய தனது சொந்த காலணித் தொடர்வரிசையைத் தயாரிக்கத் தொடங்கியது.
1971ஆம் ஆண்டில் வெளியிடப்பட்டு, பொதுமக்களிடத்தில் விற்கப்பட்ட இந்த வடிவத்தைத் தாங்கிய முதல் காலணி "நைக்" என்று பெயரிடப்பட்ட கால்பந்தாட்ட காலணியாகும். 1972 ஆம் ஆண்டு பிப்ரவரியில், பிஆர்எஸ், கிரேக்க வெற்றி தேவதை என்ற பொருள் தரும் நைக் என்ற பெயருடன் தனது முதல் நைக் காலணிகள் வரிசையை அறிமுகப்படுத்தியது. 1978ஆம் ஆண்டில், பிஆர்எஸ் தன்னுடையப் பெயரை அதிகாரப்பூர்வமாக நைக், இன்க். என்று மாற்றிக்கொண்டது. பிஆர்எஸ்/நைக் உடன் கையெழுத்திட்ட முதல் தொழில்முறை தடகள வீரரான எல்லி நாஸ்டேஸ் உடன் தொடங்கி, தடகள விளையாட்டுக்களுக்கான வழங்குதல் இந்த விரைவாக வளர்ந்துவரும் நிறுவனத்தின் முக்கியமான சந்தையிடும் கருவியாகவே மாறியது.
1980ஆம் ஆண்டில், அமெரிக்காவின் தடகள விளையாட்டு காலணி சந்தையில் நைக் 50 சதவிகித சந்தைப் பங்கை எட்டியது, இந்த நிறுவனம் அந்த வருடம் டிசம்பர் மாதத்திலேயே பொதுத்துறை நிறுவனமானது. இதனுடைய வளர்ச்சி தொலைக்காட்சி விளம்பரங்களைக் காட்டிலும் 'வேர்ட்-ஆஃப்-ஃபூட்' என்ற உத்தியின் மூலமே (1970களின் பிற்பகுதியில் குறிப்பிடப்பட்ட நைக் அச்சு விளம்பரம்) பெரிய அளவிற்கு வளர்ச்சியுற்றது. நைக்கின் முதல் தேசிய தொலைக்காட்சி வர்த்தக விளம்பரங்கள் நியூயார்க் மராத்தான் ஒளிபரப்பின்போது அக்டோபர் 1982ஆம் ஆண்டில் தொடங்கின. இந்த விளம்பரங்கள் ஏப்ரல் 1982 இல் சில மாதங்களுக்கும் முன்பு நிறுவப்பட்ட போர்ட்லேண்டைச் சேர்ந்த வெய்டன்+கென்னடி என்ற விளம்பர நிறுவனத்தால் உருவாக்கப்பட்டன.
அத்துடன், நைக் மற்றும் வெய்டன்+கென்னடி ஒன்றாக இணைந்து அழிக்க முடியாத அச்சு மற்றும் தொலைக்காட்சி விளம்பரங்களை உருவாக்கினர் என்பதோடு இந்த நிறுவனம் இன்றும்கூட நைக்கின் பிரதான விளம்பர நிறுவனமாக இருந்துவருகிறது. 1988 ஆம் ஆண்டு நைக் பிரச்சாரத்திற்காக "ஜஸ்ட் டு இட்" என்ற புகழ்பெற்ற வாசகத்தை உருவாக்கியவர் இந்த நிறுவனத்தின் இணை நிறுவனரான டேன் வெய்டன்தான், இந்த வாசகம் 20 ஆம் நூற்றாண்டின் முதல் ஐந்து வாசகங்களுள் ஒன்றாக அட்வர்டைசிங் ஏஜால் தேர்வு செய்யப்பட்டது என்பதுடன் இந்தப் பிரச்சாரம் ஸ்மித்சோனியன் நிறுவனத்தில் புனிதப்படுத்தப்பட்டது. சான் பிரான்ஸிஸ்கோவைச் சேர்ந்த வால்ட் ஸ்டேக் நைக்கின் முதல் "ஜஸ்ட் டு இட்" விளம்பரத்தில் ஜூலை 1, 1988 இல் தோன்றிய முதலாமவர் ஆவார்.
1980கள் முழுவதும், நைக் உலகம் முழுவதிலும் உள்ள வேறுபல விளையாட்டுக்கள் மற்றும் பிரதேசங்களுக்கு தன்னுடைய தயாரிப்பு வரிசையை விரிவுபடுத்தியது.
தயாரிப்புகள்
ஆண்கள் பெண்கள் மற்றும் குழந்தைகளுக்கான அசோஸியேஷன் கால்பந்து, , ஓட்டப்பந்தயம், மல்யுத்த விளையாட்டுக்கள், டென்னிஸ், அமெரிக்க கால்பந்து, தடகளப் போட்டிகள், கால்ஃப் மற்றும் இடைவெட்டுப் பயிற்சி ஆகியவற்றை உள்ளிட்ட விளையாட்டு நடவடிக்கைகளுக்கான காலணிகள் மற்றும் அணிகலன்கள் தயாரிப்பு வகைகளை நைக் விற்பனை செய்கிறது. டென்னிஸ், கால்ஃப் ஸ்கேட்போர்டிங், அசோஸியேஷன் கால்பந்து, பேஸ்பால், அமெரிக்க கால்பந்து, சைக்கிள் பந்தயம், கைப்பந்து, மல்யுத்தம், சீர்லீடிங், தண்ணீர் விளையாட்டுக்கள், வாகனப் பந்தயம் மற்றும் பிற நடவடிக்கைகள் மற்றும் பொழுதுபோக்கு பயன்பாடுகள் போன்ற வெளிப்புற நடவடிக்கைகளுக்கான காலணிகளையும் நைக் விற்பனை செய்து வருகிறது. நைக் நாட்டுப்புற நாகரீக உடை அளிப்பவராக இருப்பதால் இளைஞர் கலாச்சாரம், கீழ்நிலைக் கலாச்சாரம் மற்றும் ஹிப் ஹாப் கலாச்சாரம் ஆகியவற்றில் நன்கறியப்பட்டதாகவும், பிரபலமானதாகவும் இருக்கிறது. காலணியில் ஐபாட் நானோவுடன் இணைக்கப்பட்டிருக்கும் ரேடியோ சாதனத்தின் வழியாக ஓட்டப்பந்தய வீரரின் செயல்திறனை கண்காணிக்கும் நைக்+ தயாரிப்பை உற்பத்தி செய்வதற்கு நைக் சமீபத்தில் ஆப்பிள் இன்க். உடன் இணைந்துள்ளது. இந்தத் தயாரிப்பு பயன்மிக்க புள்ளிவிவரத்தை உருவாக்கும் நிலையில், கம்பியில்லா தணிக்கை வலையமைப்பில் சிறிய, மறைத்துவைக்கக்கூடிய அறிவுப்பூர்வமான துகள்களைப் பயன்படுத்தி 60 ft தொலைவில் இருந்து பயனர்களின் ஆர்எஃப்ஐடி சாதனங்களை அடையாளம் காணும் திறன் கொண்ட ஆராய்ச்சியாளர்களால் இது விமர்சிக்கப்பட்டது.
2004ஆம் ஆண்டில், அவர்கள் எஸ்பிஏஆர்க்யூ பயிற்சித் திட்டப் பிரிவை தொடங்கினார்கள்.
நைக்கின் புதிய காலணிகளுள் சில ஃபிளைவயர் மற்றும் லூனார்லைட் நுரையைக் கொண்டிருந்தன. இந்தப் பொருட்கள் பல வகையிலான காலணிகளின் எடையைக் குறைக்கவும் பயன்படுத்தப்படுகின்றன.
கிராண்ட் டுரிஸ்மோ 4 என்ற வீடியோ கேமில், ஃபில் ஃபிராங்கால் வடிவமைக்கப்பட்ட நைக்ஒன் 2022 எனப்படும் நைக் கார் ஒன்று வருகிறது.
தலைமையகங்கள்
நைக்கின் உலகத் தலைமையகங்கள் ஒரேகான், பீவர்டன் நகரத்தைச் சுற்றிலும் அமைந்திருக்கிறது, ஆனால் இவை ஒன்று சேர்க்கப்படாத வாஷிங்டன் கவுண்டிக்குள்ளாக அமைந்திருக்கின்றன.
தி ஒரேகானியன் கூற்றுப்படி இந்த வேறுபாடு, வெகுவிரைவிலேயே ஜேரட் கோஆபரேஷனின் எதிர்ப்பை எதிர்கொள்ள நேர்ந்த பீவர்டானுக்கு அருகிலிருக்கும் 74 ஏக்கர்கள் (0.3 km²) நிலத்தை இந்த நிறுவனம் வாங்கியதன் காரணமே பீவர்டன் நகரத்திற்கும் நைக் நிறுவனத்திற்கும் இடையில் இருந்துவரும் போராட்டத்திற்கு மூலாதாரமாக இருந்துவருகிறது. நைக் அந்த திசையில் தங்களுடைய தலைமையகத்தை விரிவாக்க முயற்சி எடுத்தபோது, மேக்ஸ் லைட் ரெயில் நிலையம் மற்றும் இரண்டு பொதுவழிகளால் குறுக்குநெடுக்காக செல்லும் பீவர்டனில்தான் முதலில் அதைக் கட்ட விரும்பினர், நைக் அந்த நிலத்தை வாங்கியபோதே அப்படி நடப்பதற்கான எதிர்பார்ப்புகள் தோன்றிவிட்டன. பீவர்டனின் வேண்டுகோள் அந்தப் பகுதிக்கான மாநகரத்தின் போக்குவரத்து சார்ந்த மேம்பாட்டுத் தி்ட்டங்களோடு பெரிதும் பொருந்துவதாக இருக்க வேண்டும் என்பதே. ஒரு வருடத்திற்குப் பின்னர் நைக் 5,000 வேலைவாய்ப்புக்களை மாகாணத்திற்கு வெளியில் எடுத்துச்செல்வதாக இருந்தபோது பீவர்டன் தலைமையகத்தை அமைப்பதற்கான வேண்டுகோளிலிருந்து பின்வாங்கியது, ஆனால் அங்கு வசதி வாய்ப்பு இல்லாதிருந்ததை நைக் மறந்திருக்காது.
உலகத் தலைநகரம் ஏறத்தாழ நிலத்தின் 200 acre இல் அமைந்திருக்கிறது. கட்டுமானப் பணியின் முதல் நிலை 1990ஆம் ஆண்டில் முடிவுற்றது, அதைத்தொடர்ந்து 1992, 1999, 2001 மற்றும் 2008 ஆம் ஆண்டுகளில் விரிவாக்கங்கள் நடைபெற்றன. 2000000 sqft அலுவலக இடங்களை வழங்குகின்ற இடத்துடன் சேர்த்து 17 கட்டிடங்கள் உள்ளன. ஒவ்வொரு கட்டிடமும் டைகர் உட்ஸ், லான்ஸ் ஆம்ஸ்ட்ராங், மியா ஹேம், மைக்கேல் ஜோர்டான், பீட் சாம்ப்ராஸ், ஜோன் பெனாய்ட் சாமுவேல்ஸன், ஜான் மெக்கன்ரோ மற்றும் சிலர் உள்ளிட்ட நைக்குடன் நீண்டகால இணைப்பில் இருக்கும் பயிற்சியாளர் அல்லது விளையாட்டு வீரரின் பெயரைக் கொண்டிருந்தது.
குழந்தைகள் மேம்பாட்டு மையங்களாக உள்ள இரண்டு கட்டிடங்கள், ஜோ பேடர்னோ மற்றும் சி.விவியன் ஸ்ட்ரிங்கர் ஆகியோரின் பெயர்கள் இடப்பட்டுள்ளன, அவை ஒன்றாக இணைந்து நைக் ஊழியர்களின் ஏறத்தாழ 500 குழந்தைகளைப் பராமரிக்கின்றன. 6 acre உள்ளிட்ட இயற்கை எழில்மிக்க மனிதன் உருவாக்கிய ஏரி, இது இந்த வளாகத்தின் வழியாக செல்லும் பாதுகாக்கப்பட்ட ஈரநில பகுதிக்கு அருகில் அமைந்துள்ளது. இந்த ஏரியிலிருந்து கொண்டுவரப்பட்ட மண் வளாகம் போன்ற உணர்வை ஏற்படுத்த உதவும் 14 ft உயர்ந்த, சரிவான பகுதியை உருவாக்க அதைச் சுற்றிலுமுள்ள நிலங்களில் கொட்டப்பட்டுள்ளன. ஏறத்தாழ 5,000 ஊழியர்கள் உலகத் தலைமையகத்தை சார்ந்துள்ளனர், அதற்கு அருகாமையில் உள்ள கட்டிடங்களில் 2,000-2,500 ஊழியர்கள் உள்ளனர்.
உற்பத்தி
நைக் உலகம் முழுவதிலும் உள்ள 700 கடைகளுடன் ஒப்பந்தம் செய்திருக்கிறது என்பதுடன் அமெரிக்காவிற்கு வெளியில் 45 நாடுகளில் அலுவலகங்களைக் கொண்டிருக்கிறது. பெரும்பாலான தொழிற்சாலைகள் இந்தோனேசியா, சீனா, தைவான், இந்தியா, தாய்லாந்து, வியட்நாம், பாகிஸ்தான், பிலிப்பைன்ஸ் மற்றும் மலேசியா உள்ளிட்ட ஆசியாவில் அமைந்திருக்கின்றன. நைக் தன்னுடன் பணிபுரியும் ஒப்பந்த நிறுவனங்கள் குறித்த தகவலை வெளியிடுவதில் தயக்கம் காட்டுகிறது. இருப்பினும், கார்ப்வாட்ச் போன்ற நிறுவனங்களிடமிருந்து பெற்ற மோசமான விமர்சனங்களின் காரணமாக, நைக் தனது கார்ப்பரேட் ஆளுகை அறிக்கையில் தன்னுடைய ஒப்பந்த தொழிற்சாலைகள் குறித்த தகவல்களை வெளியிட்டிருக்கிறது.
மனித உரிமை அக்கறைகள்
சீனா, வியட்நாம், இந்தோனேசியா மற்றும் மெக்ஸிகோ போன்ற நாடுகளில் உள்ள தொழிற்சாலைகளுடன் ஒப்பந்தம் செய்திருப்பதற்காக நைக் விமர்சிக்கப்பட்டுள்ளது. போராளிக் குழுவான வியட்நாம் தொழிலாளர் கண்காணிப்பகம், நைக்கால் ஒப்பந்தம் செய்யப்பட்ட தொழிற்சாலைகள் 1996 ஆம் ஆண்டில் வியட்நாம் நாட்டின் குறைந்தபட்ச கூலி மற்றும் மிகைநேர வேலைச் சட்டங்கள் ஆகியவற்றை மீறியதாக ஆவணப்படுத்தியுள்ளது, இருப்பினும் இந்த நடவடிக்கைகளை நிறுத்திவிட்டதாக நைக் ஒப்புக்கொண்டது. தொடர்ந்து மோசமான வேலை நிலைகள் மற்றும் அவர்களுடைய சரக்குகள் உற்பத்தி செய்யப்படுகின்ற சுதந்திர வர்த்தக மண்டலத்தில் நியமிக்கப்பட்டுள்ள மலிவான வெளிநாட்டு ஊழியர்கள் வேலைக்கு அமர்த்தப்பட்டு உழைப்பு சுரண்டப்படுவது ஆகியவற்றிற்காக மிகுந்த பிரச்சினைக்கு ஆளாகியுள்ளது. நவோமி கிளைனின் புத்தகமான நோ லோகோ மற்றும் மைக்கேல் மூரின் ஆவணப்படங்கள் உள்ளிட்ட விமர்சனங்களே இதற்கான ஆதாரங்களாகும்.
கிழக்கு ஆசிய தொழிற்சாலைகளில் உள்ள பெண்களின் உழைப்பு சுரண்டப்படுவதாக சிலர் கருதும் நேரத்தில் அமெரிக்காவில் உள்ள பெண்கள் தார்மீக வலிமை பெறுவதாக குறிப்பிடும் விளம்பரங்கள் குறித்தும் நைக் விமர்சிக்கப்பட்டது.
1990களில், கம்போடியா மற்றும் பாகிஸ்தானில் உள்ள கால்பந்தாட்டப் பந்துகளை தயாரிப்பதற்கான ஒப்பந்தம் செய்துள்ள தொழிற்சாலைகளில் சிறார் தொழிலாளர்களைப் பயன்படுத்தியதற்காகவும் நைக் விமர்சனத்தை எதிர்கொண்டது. நைக், இந்த சிறார் தொழிலாளர் உழைப்பை தடுப்பதற்கான அல்லது குறைந்தபட்சம் குறைப்பதற்கான நடவடிக்கையை மேற்கொண்டது என்றாலும், சிறார் தொழிலாளர்கள் பயன்படுத்தப்படுவதில்லை என்பதை உறுதிசெய்வதற்கு கடுமையானதாக உள்ள நெறிமுறைகளும் கண்காணிப்பும் போதுமானதாக இல்லாத பகுதிகளில் செயல்படும் நிறுவனங்களுக்கென்று தங்கள் தயாரிப்பிற்காக அவர்கள் தொடர்ந்து ஒப்பந்தம் செய்துதான் வருகிறார்கள்.